keiner
Material: papyrus
Place: Arsinoites
Categories: Vertrag
Transport
Getreide
Schiff
Fracht auch auf der Rückfahrt
ἐναύλωσεν Αὐρήλιος Ἡρακλῆς Διοσκόρου ἀπὸ Ἀνταίου πόλεως κυβερνήτης 
ἰδίου πλοίου ἀγωγῆς ἀρταβῶν διακοσίων πεντήκοντα ἀσήμου Αὐρηλίῳ  Ἀρείῳ 
Ἡρακλείδου βουλευτῇ τῆς Ἀρσινοειτῶν πόλεως πρὸς ἐμβολὴν λαχανοσπέρμου ἀρτα
βῶν διακοσίων πεντήκοντα ἐπὶ τῷ ἐμβαλέσθαι ἀπὸ ὅρμου Ἄλσους μητροπόλεως 
μέχρι ὅρμου τοῦ Ὀξυρυγχείτου ναύλου τοῦ συμφωνηθέντος ἀργυρίου δραχ[μῶν] 
ἑκατὸν καθαρῶν ἀπὸ πάντων ἀφʼ ὧν ἐντεῦθεν ἔσχεν ἀργ δραχμὰς τεσσεράκοντα, 
τὰς δὲ λοιπὰς δραχμὰς ἑξήκοντα ἀπολήμψεται ἅμα τῇ παραδόσει, ἅπερ φορτία παρα
δώσει σῶα καὶ ἀκακούργητα ἀπὸ ναυτικ[ῆς] κακου[ρ]γίας λαμβάν[οντος αὐτ]οῦ πρὸς ἐμ
βολὴν ἡμέρας δύο ἀπὸ τῆς κε καὶ ὁμοίω[ς] ἐν τῷ  
ἡμέρας τέσσαρας, μεθʼ ἃς ἐὰν παρακατασχεθῇ λήμψεται ὁ κυβερνήτης ἡ[με]ρησίως 
[δ]ραχμὰς δεκαὲξ ἑαυτῷ παρεχόμενος ὁ κυβερνήτης τοὺς αὐτάρκεις ναύτας καὶ 
τὴν τοῦ πλοίου πᾶσην ἐπιχρείαν, λήμψεται δὲ ὁμοίως ὑπὲρ σπονδῆς ἐν τῷ Ὀξυρυγχεί
τῃ οἴνου κεράμιον. ἡ ναυλωτικὴ κυρία.  Αὐρήλιος Ἡρακλῆς νεναύλωκα καὶ 
[ἔ]σχων ἐπὶ λόγου τὰς δραχμὰς τεσσαράκοντα ὡς πρόγκειται. 
  γ Αὐτοκράτορος Καίσαρος Γαίου Ἰουλίου Οὐήρου Μαξιμείνου Εὐσ[εβοῦς] Εὐτυχοῦς Σεβαστοῦ 
καὶ Γαίου Ἰουλίου Οὐήρου Μαξίμου τοῦ ἱερωτάτου Καίσαρος Σεβαστοῦ υἱοῦ τοῦ Σεβαστοῦ Φαῶφι κβ.